तर, अहिले सबैको हातहातमा मोबाइल, हरेकको कोठाकोठामा टेलिभिजन अनिवार्य भइसकेकोले सारङ्गी पेसा संकटमा परेको उनको बुझाइ छ । ‘शहर बजारका मानिसहरूलाई सारङ्गीको धुन सन्न मन लागे प्रशस्तै दोहोरी साँझ खुलेका छन्,’ उनले भने, ‘त्यसैले हिजोआज धेरैले यसरी बजाएर हिँड्न छाडिसके ।’ अहिले सौराहाका होटल तथा पसलहरूमा चहारेरै उनले आफ्नो घरखर्च चलाइरहेका छन् । सारङ्गी बजाएरै दिनमा चार÷पाँचसय रूपैयाँ आम्दानी गर्छन् । ‘कहिलेकाहीँ सात/आठ सय रूपैयाँसम्म कमाइ हुन्छ,’ उनले भने ।
